OpenLLM-France/wikimedia huggingface dataset:
# Agent lliure

Agent lliure és un terme nascut a la fi del segle xx en l'àmbit esportiu professional. Es refereix a un esportista professional el contracte vinculant del qual amb un equip ha vençut i, per tant, es troba en llibertat de negociar una propera contractació sense condicions prèvies i amb qualsevol equip que decideixi triar.

## Futbol

Especialment en l'àmbit del futbol, hom també denomina un agent lliure com a jugador amb carta de llibertat.

## Beisbol

Al beisbol de les Grans Lligues, Jim Hunter va ser tècnicament el primer agent lliure a signar amb un equip, en signar un contracte de 4.000.000 de dòlars, el 1974, per quatre temporades amb els New York Yankees.

## Referències

* 1 2 «El Independiente espera la carta de libertad de Milito» (en castellà). Diari Sport, 31-07-2011. Arxivat de l'original el 2013-12-03. [Consulta: 2 gener 2012].
* ↑ «Milito rep la carta de llibertat». FCBarcelona.cat, 04-08-2011. Arxivat de l'original el 2012-02-26. [Consulta: 2 gener 2012].
* ↑ New York Times, gener de 1995: BASEBALL NOTEBOOK; The Night Hunter Made History (anglès)
# Nordic Regional Airlines

Nordic Regional Airlines, també coneguda com a Norra, és una aerolínia finlandesa. La missió principal de la companyia és proporcionar operacions de vol regionals, de manera segura i d'alta qualitat per a altres companyies aèries, de forma àgil, ecològica i econòmica.
Norra és un soci de Finnair i opera una part significativa del trànsit nacional i europea de Finnair. La companyia opera més de 50 000 vols anuals.
La flota moderna i jove de la companyia inclou 24 avions, 12 dels quals estan perfectament adequats per a distàncies curtes cap al clima del nord i tenen turbohèlices ATR, així com 12 Embraer E190, adequats per a distàncies lleugerament més llargues i el transport europeu.
La seu central i d'operacions de l'empresa es troba a Hèlsinki-Vantaa i l'administració financera a Seinäjoki. L'aerolínia és una important font d'ocupació en el sector de l'aviació de Finlàndia, que dona feina al voltant de 600 persones. La companyia és propietat de Staffpoint Holding Oy (45%), Finnair Oyj (40%) i Kilco (15%).
La flota d'ATR de la companyia du el distintiu de Norra. La flota d'Embraer continuarà sota els colors de Finnair. Està composta per 12 ATR 72-500 i 12 Embraer-190.

## Referències

* ↑ «Flybe becomes Nordic Regional Airlines» (en anglès). [Consulta: 13 abril 2017].
* ↑ «Fleet» (en anglès). [Consulta: 13 abril 2017].
# En-Men-Gal-Ana

En-Men-Gal-Ana de Badtibira va ser el quart rei de Sumer esmentat a la llista de reis sumeris. Se li assigna un regnat llegendari de 28.800 anys. Si realment va existir, hauria regnat cap al final del mil·lenni III aC.

## Referències

* ↑ «The Sumerian king list: translation» (en anglès).
# Ivor Bueb

Ivor Léon John Bueb conegut com a Ivor Bueb va ser un pilot de curses automobilístiques britànic que va arribar a disputar curses de Fórmula 1.
Ivor Bueb va néixer el 6 de juny del 1923 a East Ham, Londres, Anglaterra i va morir l'1 d'agost del 1959 en un accident disputant una cursa al Circuit de Charade prop de Clarmont d'Alvèrnia, França.
Fora de la F1 va disputar nombroses curses, guanyant en dues ocasions les prestigioses 24 hores de Le Mans en els anys 1955 i 1957.

## A la F1

Va debutar a la segona cursa de la temporada 1957 (la vuitena temporada de la història) del campionat del món de la Fórmula 1, disputant el 19 de maig del 1957 el GP de Mònaco al Circuit de Montecarlo.
Ivor Bueb va participar en un total de sis curses puntuables pel campionat de la F1, disputant-les en tres temporades diferents (1957 - 1959), no aconseguint cap punt pel campionat i assolí un onzè lloc com millor resultat.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | Posició | Punts |
| 1957 | Connaught Engineering | Connaught | Alta | ARG | MON Ret | 500 | FRA | | | | | | | | - | 0 |
| 1957 | Gilby Engineering Ltd. | Maserati | Maserati | | | | | GBR NC(8) | ALE | PES | ITA | | | | - | 0 |
| 1958 | BC Ecclestone | Connaught | Alta | ARG | MON | HOL | 500 | BEL | FRA | GBR Ret | | | | | - | 0 |
| 1958 | Ecurie Demi Litre | Lotus | Climax | | | | | | | | ALE 11* | POR | ITA | MAR | - | 0 |
| 1959 | British Racing Partnership | Cooper | Climax | MON NVQ | 500 | HOL | FRA | | | | | | | | - | 0 |
| 1959 | British Racing Partnership | Cooper | Borgward | | | | | GBR 13* | ALE | POR | ITA | USA | | | - | 0 |
(*) Competia amb un F2.

### Resum

| Curses | Victòries | Pòdiums | Poles | Voltes ràpides | Punts |
| 6 | 0 | 0 | 0 | 0 | 0 |
# Ivor John Allchurch

Ivor John Allchurch MBE (16 d'octubre, 1929 - 10 de juliol, 1997) fou un futbolista gal·lès.
Un dels futbolistes gal·lesos més importants, va defensar els colors de Swansea Town, el seu club local, i també els del Newcastle United FC i el Cardiff City FC. Amb la selecció marcà 23 gols (rècord al país fins a 1986) en 68 partits (també rècord fins al 1986). Participà en la Copa del Món de Suècia 58.
El 1966, for premiat amb el títol de l'Orde de l'Imperi Britànic i també és membre del Welsh Sports Hall of Fame. El 1970 estava en el llistat dels 50 primers millors jugadors del futbol anglès. El 1998 fou escollit per la Football League a la llista de les 100 llegendes del futbol anglès.

## Referències

* ↑ «Football Legends list in full». BBC Sport, 05-08-1998 [Consulta: 10 gener 2009].
# Ivoox

Ivoox és un servidor gratuït d'emmagatzematge d'arxius d'àudio que permet escoltar, descarregar i distribuir per internet programes de ràdio i pòdcasts de tota mena de temàtiques i gèneres. Va ser fundat l'any 2008 per Juan Ignacio Solera.

## Història

Es va fer amb una inversió del Grupo Intercom i actualment compta amb una plantilla de 22 persones (19 homes i 3 dones). Els tres càrrecs principals els ostenten Juan Ignacio Solera, que n'és el director; Emilio Moreno, CEO i Jose Luis Parreño, CTO. L'empresa va néixer a Sant Cugat del Vallès, Barcelona, sota el nom d'Ivoox Global Podcasting Service SL i l'any 2017 era la quaranta-setena empresa espanyola més gran en el rànquing de portals web. L'any 2014 va crear l'aplicació mòbil disponible a Android i iOS.

## Característiques
### General

Ivoox és un servidor que ofereix majoritàriament un contingut de parla castellana i els seus usuaris resideixen en una gran proporció a l'estat espanyol. El portal proporciona de manera gratuïta els arxius d'àudio que s'hi poden trobar a través de la pàgina web o d'una aplicació que permet fer anar els àudios en un segon pla. També ofereix la possibilitat de crear pòdcasts sempre que es tingui un compte d'Ivoox. Per tal d'obtenir ingressos es lucra de la publicitat, així com els autors dels pòdcasts poden fer pagar una quota als subscriptors per a monetitzar el seu contingut.

### Música Comercial

Ivoox permet l'ús de l'anomenada "música comercial" als seus arxius d'àudio atès que l'SGAE espanyola no té una llicència que cobreix el podcàsting. El portal va arribar a un pacte amb l'entitat, que l'any 2012 va concedir a Ivoox una llicència global que empara tot allò que s'hi publiqui.

## Referències

* ↑ Daniela Rago; Elisabetta Sarmati; Maria Pilar Soria Millán Creando saberes: Aproximaciones a la didáctica de E/LE en el aula. Sapienza Università Editrice, 14 setembre 2016, p. 23–. ISBN 978-88-98533-83-1.
* ↑ Luis Enrique Mendoza. Voces en red: Una aproximación al fenómeno del podcast en el Perú. CreaLibros Ediciones, 4 setembre 2017, p. 19–. ISBN 978-612-46964-6-6.
* 1 2 Empresas, Directorio Ranking; Sl, Ivoox Global Podcasting Service. «Información Ranking de Ivoox Global Podcasting Service sl | Ranking Empresas» (en castellà). [Consulta: 4 febrer 2019].
* ↑ «Tus podcast en iVoox, automáticamente publicados con licencia de la SGAE – iVoox Blog» (en espanyol europeu). Arxivat de l'original el 2018-12-26. [Consulta: 4 febrer 2019].
# Ivor (Virgínia)

Ivor és una població dels Estats Units a l'estat de Virgínia. Segons el cens del 2000 tenia 320 habitants.

## Demografia

Segons el cens del 2000, Ivor tenia 320 habitants, 135 habitatges, i 100 famílies. La densitat de població era de 113,4 habitants per km².
Dels 135 habitatges en un 25,9% hi vivien nens de menys de 18 anys, en un 62,2% hi vivien parelles casades, en un 10,4% dones solteres, i en un 25,9% no eren unitats familiars. En el 24,4% dels habitatges hi vivien persones soles el 17% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,78.
Per edats la població es repartia de la següent manera: un 20% tenia menys de 18 anys, un 6,6% entre 18 i 24, un 24,4% entre 25 i 44, un 27,5% de 45 a 60 i un 21,6% 65 anys o més.
L'edat mediana era de 44 anys. Per cada 100 dones de 18 o més anys hi havia 84,2 homes.
La renda mediana per habitatge era de 34.583 $ i la renda mediana per família de 44.688 $. Els homes tenien una renda mediana de 40.938 $ mentre que les dones 18.750 $. La renda per capita de la població era de 18.033 $. Entorn del 4,4% de les famílies i el 5,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ivor». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Ivor». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Ivor James

Ivor James (1882 - 1963) va ser un violoncel·lista britànic.
Va ensenyar molts anys al Royal College of Music; entre els seus alumnes hi havia aquells que es van convertir en violoncel·listes notables.

## Biografia

James va estudiar amb William Whitehouse al Royal College of Music. Després de graduar-se, es va unir al quartet de corda anglès, en un moment en què el seu viola era Frank Bridge.
El 1919 es va convertir en ajudant de William Whitehouse al Royal College of Music i, posteriorment, va ensenyar al col·legi durant 34 anys. En el seu ensenyament, li preocupava que hi hagués una base tècnica sòlida; també que, per aconseguir una bona interpretació, s'ha de tenir en compte la línia de la música. Entre els seus alumnes hi havia com el canadenc Lorne Munroe, en James Whitehead, Amaryllis Fleming i Martin Lovett.
Es va casar amb una antiga alumna, Helen Just, el 1928. Va ser companya de professió a la universitat i membre del Quartet de corda anglès. El 1929 va fundar una escola d'estiu al "Westminster College de Cambridge", patrocinada per la Federació Britànica de Festivals de Música; és considerat com el primer d'aquest tipus. Als anys 30 va ser membre del quartet Menges. James va ser nomenat CBE (Orde de l'Imperi Britànic) el 1953.
En una necrològica del 1963 a la revista "Royal College of Music Union"" hi havia escrit:
| « | <"Sentia la música fins a la profunditat i el centre. Va comunicar la seva intenció musical als seus alumnes d'una manera notable que sembla impossible de posar en paraules". | » |

## Referències

* 1 2 3 4 5 Percy A. Scholes. "James, Ivor". Concís Oxford Dictionary of Music. Oxford University Press, 1964.
* 1 2 3 4 5 Margaret Campbell. Els grans violoncel·listes. Faber & Faber, 2011. Capítol "L'element britànic".
# Perfecto Garcia Chornet

Perfecto Garcia i Chornet (Carlet, la Ribera Alta, 21 d'abril de 1941 - Alzira, 19 d'agost de 2001) va ser un pianista valencià.
Format al Conservatori Superior de València, es perfeccionà amb diversos mestres, entre els quals Alícia de Larrocha. El 1961 va seguir a Àustria un curs de virtuosisme de Margot Pinter. Actuà com a solista per tot Europa, al Japó, a Equador, a Mèxic i als Estats Units, on destaquen els concerts al Carnegie Hall i a la seu de les Nacions Unides. Acompanyat d'orquestra, actuà amb la Municipal de València, la Ciutat de Palma, la Ciutat de Barcelona, la Simfònica de RTVE i la de l'Ouest de Suïssa, i sota la direcció de mestres com Garcia Asensio, López Cobos i Antonio Janigro. Amb l'Orquestra de Radiotelevisió Espanyola estrenà al Teatre Reial de Madrid el Concert per a piano i orquestra de corda de Robert Gerhard. Diversos compositors (Moreno Gans, Rodolfo Halffter, Amand Blanquer, Llàcer Pla, Joaquim Homs, etc.) han escrit obres per a ell. Va ser catedràtic dels conservatoris de Múrcia (des del 1968) i de València (a partir del 1975), i també impartí docència a la Universitat de Los Angeles i en diversos cursos internacionals a Cambrils, Eivissa, Cullera i altres. Al Palau de la Música de València, organitzà el cicle de Joves Intèrprets Valencians. Contribuí a la creació del centre d'estudis musicals de Carlet, origen de l'actual Conservatori que du el seu nom.

## Discografia

* Joaquim Homs, Tres impromptus per a piano (1978)
* Rodolfo Halfter, Obras para piano (1980).
* José Moreno Gans, Obres per a piano.
* Erik Satie, Piano Works (Arcobaleno, 1998).
* Gaspar Cassadó (amb Maria Mircheva, violoncel. Arcobaleno, 2000).
* Spanish Festival (amb Carmen Bustamante. Arcobaleno, 2000).
* El violoncello en la música española (amb Maria Mircheva, violoncel. Dahiz Produccions, 2011).
* Vicente Rodriguez (Compositores Valencianos).

## Premis

* Primer gran premi extraordinari Fama 64 de TVE.
* Premi especial del concurs internacional de piano de Santa Cruz de Tenerife
* Primer premi del concurs internacional de piano Pilar Bayona (1972).
* Premi Gavota al millor concertista (1984)

## Referències

* ↑ Nogués Escribà, Jordi. Interpretación y pedagogía musical. El caso de Perfecto García Chornet como concertista, profesor de piano y gestor cultural. (Tesi doctoral). València: Facultat de Filosofia i Ciències de l'Educació. Universitat de València, 2014 [Consulta: 25 agost 2021].

## Enllaços externs

* Biografia de Perfecto Garcia Chornet (Ajuntament de Carlet)
* Lanuza i Garriga, Anna de. «Perfecto Garcia Chornet». Gran Enciclopèdia de la Música. [Consulta: 25 agost 2021].
* Pizà, Antoni. El doble silenci. Reflexions sobre música i músics. Palma: Documenta Balear, 2003, p. 41. ISBN 9788495694850 [Consulta: 25 agost 2021].
* Nota necrològica en El País
# Perfecto Monserrat Hervás

Perfecto Monserrat Hervás, conegut com El Roig (o Roget) de Carlet (Carlet, 10 de maig de 1924 - Carlet, 8 d'octubre de 1999) va ser un pilotari valencià. Home corpulent de pel roig, d'ací el seu sobrenom o nom de pilotari, va ser un gran jugador de pilota al carrer i a l'alt. El Roig tirava la pilota amb molta força, dins del mateix joc podia tirar quatre pilotades a la galeria des del dau i quitançar (finiquitar) el joc en un tres i no res. Jugava "per cama baixa" amb gran facilitat. Va ser un jugador de potència més que d'habilitat, però en conjunt excel·lent, tot i tindre un aspecte corpulent, era un home àgil, jugant moltes pilotes d'esquena i per baix cama. Prova d'això és haver guanyat el primer Campionat Nacional d'Escala i Corda de pilota valenciana (la modalitat antiga del Circuit Bancaixa) l'any 1952 juntament amb el seu veí de Carlet, Patet.

## Referències

* ↑ «Perfecto Montserrat Hervás i Francisco Roberto Forés Asensi». Carlet#Viu. Ajuntament de Carlet. [Consulta: 3 octubre 2020].
* ↑ Joc de Pilota, historia de un deporte valenciano - Alberto Soldado. Diputació de València, 1998. ISBN 84-923378-1-8
# Ivan Vassílievitx Avdéiev

Ivan Vassílievitx Avdéiev (1818, Imperi Rus - 29 de març de 1865, Imperi Rus) fou un químic inorgànic rus que estudià la composició dels composts de beril·li.
Avdéiev estudià enginyeria de mines i es graduà el 1836. Treballà als Urals i, a partir de 1856, a l'oficina d'assaigs a Moscou. El 1839, Avdéiev estudià l'or autòcton, millorà el procés de fusió de minerals d'or, descobrí les causes de la intoxicació per monòxid de carboni durant la fosa d'or al laboratori i dissenyà un mètode electroquímic per extreure l'or de minerals i sorres. El 1842 realitzà un estudi de la composició dels minerals crisoberil i fenacita constituïts per beril·li, i dels composts de beril·li (sulfat de beril·li, clorur de beril·li, fluorur de beril·li i òxid de beril·li). Arribà a la conclusió del fet que el beril·li tenia valència 2, i no 3 com suposaven els químics en aquells anys, i que la seva massa atòmica relativa era 9,26 (actualment 9,012). Ho demostrà amb la fórmula de l'òxid de beril·li que determinà que era ${\ce {BeO}}$ i no ${\ce {Be2O3}}$, com se suposava aleshores. Aquest treball fou elogiat pel químic rus Dmitri I. Mendeléiev, que amb aquesta informació podia ubicar correctament el beril·li a la seva taula periòdica.

## Referències

* ↑ «Авдеев, Иван Васильевич - это... Что такое Авдеев, Иван Васильевич?» (en rus). [Consulta: 14 desembre 2020].
* ↑ «Avdeev, Ivan» (en anglès). The Great Soviet Encyclopedia, 3a edició, (1970-1979). [Consulta: 14 desembre 2020].
# Passerelle

La Passerelle, també conegut com el Viaducte de Luxemburg, és un viaducte de Ciutat de Luxemburg, al sud de Luxemburg. Avui dia s'estén des del sud cap al centre de la ciutat, Ville Haute, portant el trànsit per carretera a través de la vall de Pétrusse i connecta l'avinguda de la Gare amb el Boulevard Franklin Delano Roosevelt. Té 290 m de llarg, amb 24 arcs i 45 m per sobre del fons de la vall.
També se'l coneix com el Pont Vell (en luxemburguès: Al Bréck, francès: Vieux pont, alemany: Alte Brücke) per part dels habitants de la ciutat. El pont nou en comparació és el pont Adolphe que va ser construït entre 1900 i 1903. La Passarelle va ser construïda entre 1859 i 1861 per connectar el centre de la ciutat amb la nova estació de tren, que es troba lluny del centre de la ciutat a fi de no menyscabar les capacitats defensives de la fortalesa de la ciutat. Va ser concebuda pels enginyers Edouard Grenier i Auguste Letellier i construïda per l'empresa britànica Waring Brothers.

## Referències

* ↑ «Linn Lëtzebuerg - Ettelbrëck - Elwen - Belsch Grenz», 06-02-2005. [Consulta: 6 abril 2014].

## Enllaços externs

* Luxembourg Viaduct a la base de dades Structurae
Viccionari
# Ilir Shulku

Ilir Shulku (Tirana, 20 de gener de 1971) és un exfutbolista albanès de la dècada de 1990.
Fou 40 cops internacional amb la selecció albanesa. Pel que fa a clubs, defensà els colors de Partizani i Apollon Athens.

## Referències

* ↑ Mastrogiannopoulos, Alexander. «Foreign Players in Greece since 1959/60». RSSSF, 11-05-2005. Arxivat de l'original el 10 desembre 2008. [Consulta: 15 octubre 2009].
* ↑ Ilir Shulku a National-Football-Teams.com (anglès)
# Ilitxeve (Crimea)

* Per a altres significats, vegeu «Ilitxovo».
Ilitxeve (en (ucraïnès): Іллічеве) és un poble de la República Autònoma de Crimea a Ucraïna, que el 2014 tenia 938 habitants. Pertany al districte rural de Sovetski. Fins al 1948 el municipi es deia Kiianlí.

## Referències

* ↑ «Численность населения Крымского федерального округа, городских округов, муниципальных районов, городских и сельских поселений.». Федеральная служба государственной статистики. Arxivat de l'original el 2015-09-24. [Consulta: 12 juliol 2017].
# Ilirnei

Ilirnei (en rus, Илирней) és un poble del districte autònom de Txukotka, a Rússia.

## Demografia

Evolució demogràfica :
| 2008 | 2009 | 2010 | 2011 | 2012 |
| 299 | 304 | 300 | 281 | 280 |
# Irving

«Irving» té aquests significats:
* Toponímia:
** Irving (Illinois), població dels Estats Units a l'estat d'Illinois
** Irving (Texas), ciutat al Comtat de Dallas a Texas, Estats Units d'Amèrica
* Biografies:
** Cognom:
*** David Irving (Hutton, Anglaterra, 1938), historiador militar britànic
*** Washington Irving (1783 - 1859), assagista, biògraf i historiador estatunidenc
** Prenom:
*** Irving Bacon (Saint Joseph, Missouri, 1893 − Hollywood, Califòrnia, 1965), actor estatunidenc
*** Irving Baxter (Utica, 1876 - 1957), atleta estatunidenc
*** Irving Berlin (Tyumen, Rússia o Mogilev, Belarús, 1888 – Nova York, 1989), compositor i lletrista
*** Irving Chernev (Moscou, 1900 – San Francisco, 1981), escriptor d'escacs
*** Irving Fisher (1867, Saugerties, - 1947, Nova York), matemàtic i economista
*** Irving Jaffee (Nova York, 1908 - San Diego, 1981), patinador de velocitat sobre gel
*** Irving Jahir Saladino Aranda (Colón, 1983), atleta panameny especialista en salt de longitud
*** Irving Langmuir (Nova York, EUA 1881 - Falmouth 1957), físic i químic estatunidenc guardonat amb el Premi Nobel de Química
*** Irving G. Thalberg (Brooklyn, Nova York, 1899 - Santa Monica, Califòrnia, 1936) productor de cinema
*** Clarence Irving Lewis (Stoneham, Massachusetts, 1883 − Cambridge, 1964), filòsof
* Premi Irving G. Thalberg, premi atorgat durant la cerimònia dels Oscars a un productor
# Irving Fisher

Irving Fisher (Saugerties, Nova York, Estats Units d'Amèrica, 27 de febrer de 1867 - Nova York, 29 d'abril de 1947) fou un matemàtic i economista nord-americà.
Era fill d'un pastor congregacionista, i estudià a la Universitat Yale, on es graduà en matemàtiques i economia. Fou un important economista, considerat el màxim exponent de l'escola neoclàsica que teoritzà sobre la inflació. Elaborà, dins la tendència del marginalisme, un model d'equilibri general en The Mathematical Investigations in the Theory of Value and Prices (1892). Posteriorment es referí a l'equilibri del mercat concret en què es determina el tipus d'interès a The Rate of Profit (1907) i a The Theory of Interest (1930). D'ací va elaborar la teoria quantitativa que va elaborar la fórmula general del nivell de preus el 1911:
$P={\frac {MV+M'V'}{T}}$
On $P$ és l'índex de preus, $M$ la quantitat de diner circulant, $V$ la seva velocitat de circulació, $M'$ el volum de depòsits bancaris i $V'$ el ritme al que aquests es gasten. $T$ és el volum de transaccions o, aproximadament, el nivell de comerç. Aquesta teoria fou el punt de partida per a la teoria quantitativa de l'anomenada Escola de Cambridge, els màxims exponents de la qual foren Alfred Marshall i Arthur Cecil Pigou. També contribuí de manera determinant a la teoria dels nombres índex analitzant-ne les propietats teòriques i estadístiques. Fuu un dels més grans economistes monetaristes nord-americans de la primera meitat del segle xx.
Del 1923 al 1936 el seu Index Number Institute produí i publicà índex dels preus de les diverses cistelles monetàries d'arreu del món.
Va ser president de l'American Economic Association (1918) i de l'American Statistical Association (1932) endemés de fundar el 1930 la International Econometric Society.

## Obres

Irving Fisher ha estat un autor prolífic (el seu fill en catalogà vora 2000 títols seus), entre els principals podem destacar
* Mathematical Investigations in the Theory of Value and Prices. , 1892
* Appreciation and interest, 1896
* The Nature of Capital and Income, 1906
* The Rate of Interest, 1907
* Introduction to Economic Science, 1910
* The Purchasing Power of Money, 1911
* Elementary Principles of Economics, 1911
* The best form of index number. in American Statistical Association Quarterly, 1921
* The Making of Index Numbers, 1922
* A statistical relation between unemployment and price changes, in International Labour Review, 1926
* A statistical method for measuring 'marginal utility' and testing the justice of a progressive income tax. In Economic Essays Contributed in Honor of John Bates Clark , 1927
* The Theory of Interest, 1930
* Booms and Depressions, 1932
* The debt-deflation theory of great depressions, in Econometrica, 1933
* 100% Money, 1935

## Vegeu també

* Teorema de Fisher